Source: https://www.riigiteataja.ee/akt/424092019005
Timestamp: 2019-12-16 09:06:03+00:00
Document Index: 5692000

Matched Legal Cases: ['§ 11', '§ 12', '§ 13', '§ 14', '§ 15', '§ 16', '§ 17', '§ 18', '§ 19', '§ 20', '§ 21', '§ 22', '§ 23', '§ 13', '§ 14', '§ 18', '§ 20', '§ 22', '§ 24', '§ 4']

Viimsi valla kalmistute kasutamise eeskiri – Riigi Teataja
Viimsi valla kalmistute kasutamise eeskiri
Viimsi valla kalmistute kasutamise eeskiri - sisukord
§ 11 Erandid matmiskoha eraldamisel ja kasutuslepingu sõlmimisel
§ 12 Matmise korraldamine
§ 13 Matmine hauaplatsile
§ 14 Urni paigutamine kolumbaariumi urnikambrisse
§ 15 Tuha puistamine tuhapuistealale
§ 16 Tundmatu või omasteta surnu matmine
§ 17 Pealematmine
§ 18 Ümbermatmine
§ 19 Kalmistu ja hauaplatsi kujundamine
§ 20 Hauaplatsi hooldamine
§ 21 Matmiskoha kasutajata matmiskohana arvelevõtmine
§ 22 Hooldamata hauaplats
§ 23 Mälestistena kaitse all olevad objektid
RT IV, 24.09.2019, 5
Vastu võetud 10.04.2012 nr 10
RT IV, 31.12.2013, 70
jõustumine 13.04.2012
30.01.2018 RT IV, 09.02.2018, 3 12.02.2018
10.09.2019 RT IV, 24.09.2019, 1 27.10.2019; tekstis läbivalt asendatud sõnad „ehitus- ja kommunaalamet“ sõnadega „ehitus- ja kommunaalosakond“ vastavas käändes.
(1) Viimsi valla kalmistute kasutamise eeskiri (edaspidi eeskiri) reguleerib Viimsi valla haldusterritooriumil asuvate Viimsi valla omandis olevate, usulisele ühendusele kuuluvate ja riigi maal asuvate kalmistute haldamist ja kasutamist tulenevalt kalmistuseadusest. Eeskiri on kohustuslik kõigile kalmistul viibivatele isikutele ja matmiskoha kasutajatele.
(2) Lisaks eeskirjas sätestatule lähtutakse eeskirja täitmisel kalmistuseadusest, Viimsi valla heakorra eeskirjast ja Viimsi valla avaliku korra eeskirjast.
(3) Viimsi valla omandis olevad kalmistud, mis on hõlmatud käesoleva eeskirjaga, on Rohuneeme kalmistu ja Prangli kalmistu. Riigi maal olevad kalmistud on Naissaare kalmistu ja Prangli saarel asuv Eestiranna kalmistu. Usulise ühenduse omandis olev ja ühenduse juhatuse taotluse alusel käesoleva eeskirjaga kohaliku omavalitsuse poolt hallatav kalmistu on Randvere kalmistu. Kõik Viimsi vallas asuvad kalmistud on muinsuskaitsealused mälestised.
3) matmiskoht – hauaplats, kolumbaarium, ridahaud või tuhapuiste ala;
4) hauakoht – koht hauaplatsil kirstu või urni matmiseks või urnikamber kolumbaariumis;
5) kolumbaarium – ehitis tuhaurnide hoidmiseks, ka urnimüür;
6) urnikamber – kolumbaariumis asuv õõnsus ühe või mitme tuhaurni hoidmiseks;
8) tuhapuisteala – maa-ala kalmistul, mis on eraldatud surnute tuha puistamiseks;
9) kalmistu haldaja – kalmistu kasutamist korraldav Viimsi Vallavalitsuse osakond;
[RT IV, 24.09.2019, 1 - jõust. 27.10.2019]
12) hauarajatis – hauaplatsil paiknev maapinnaga kohtkindlalt ühendatud ehitis (piirdeaed, betoonrant, hauakamber vms);
(1) Viimsi valla omandis olevate, riigimaal asuvate ja kokkuleppe alusel hallatava usulise ühenduse kalmistu haldaja on Viimsi Vallavalitsus (edaspidi Vallavalitsus). Haldaja ülesandeid teostab Vallavalitsuse ehitus- ja kommunaalosakond (edaspidi ehitus- ja kommunaalosakond), kui kalmistu haldamisega seotud ülesandeid ei ole Vallavalitsuse poolt antud halduslepinguga kellelegi teisele.
(2) Kalmistu haldaja või haldaja poolt määratud isik tagab kalmistu heakorra ja korraldab kalmistu kasutamist, sh eraldab matmiskohad või võtab kasutajata matmiskohad arvele, korraldab jäätmehooldust, täidab kalmistu kujundamisega seotud ülesandeid, peab Viimsi valla kalmistute registrit ning täidab teisi õigusaktidest tulenevaid ülesandeid.
(3) Vallavalitsus kehtestab ehitus- ja kommunaalosakond ettepanekul kalmistute kujunduspõhimõtted lähtuvalt kalmistu muinsuskaitse eritingimustest, usulisele ühendusele kuuluva kalmistu puhul vastava ühenduse ettepanekust, vanades matmiskvartalites ajalooliselt väljakujunenud kujundusnõuetest ja kalmistu looduslikust eripärast.
(1) Kalmistut peab ümbritsema piire.
(2) Kalmistu maa-ala jaotatakse kirstumatuste, urnimatuste ja tuhapuiste aladeks, mis jaotatakse kvartaliteks. Kalmistu vanas osas jäävad kasutusele ajalooliselt väljakujunenud kvartalite nimetused.
(3) Kalmistu peamise sissekäigu, kiriku, kabeli või muu kalmistul asuva hoone juurde pannakse teadetetahvel, millele pannakse välja kalmistu plaan, kus on ära näidatud kirik või kabel, kvartalid, teed, veevõtukohad, jäätmemahutid ning ajaloolise ja kultuuriloolise tähtsusega hauaplatsid ja hauarajatised ning kalmistu ajalugu, lisaks kiriku või kabeli lahtioleku ajad, haldaja või tema poolt määratud isiku kontaktandmed, teenuste loetelu, kalmistu kujunduspõhimõtted ja käesolev eeskiri.
4) omavoliliselt avada kolumbaariumi urnikambrit;
5) istutada puid kalmistu haldaja kooskõlastuseta;
6) panna maha olmejäätmeid ja rikkuda jäätmete kogumise nõudeid, sh paigutada jäätmeid väljapoole mahuteid või selleks mitte ette nähtud kohtadesse;
7) suurendada omavoliliselt hauaplatsi mõõtmeid;
8) sõita mootorsõiduki või jalgrattaga kalmistu haldaja loata;
9) paigaldada inventari ja rajatisi kalmistu haldaja kooskõlastuseta;
10) teha lõket;
11) viibida lemmikloomaga, v.a selleks ettenähtud kohad;
(3) Kalmistul viibiv isik peab kalmistu territooriumil täitma Viimsi valla jäätmehoolduseeskirjas sätestatud jäätmekäitlusnõudeid.
(1) Matmiskoha eraldamisel sõlmib kalmistu haldaja matjaga matmiskoha kasutamise lepingu (edaspidi kasutusleping) vastavalt käesolevas paragrahvis ning §-des 8 ja 25 toodule. Kasutuslepingu vormi kinnitab Vallavalitsus.
(2) Kasutuslepingusse kantakse matmiskoha kasutaja andmed, matmiskoha asukoht ja kasutusse antava matmiskoha suurus.
(3) Kasutuslepingus määratakse kindlaks kasutuslepingust tulenevad poolte õigused ja kohustused, kasutuslepingu kehtivuse tähtaeg, selle muutmise ja lõpetamise ja kolmandale isikule üleandmise kord, hauaplatsi kujundamise ja hooldamise nõuded, poolte vastutus matmiskoha kasutamisel ja vaidluste lahendamise kord ning matmiskoha kasutaja kinnitus kalmistu kasutamise eeskirja tundmise ja täitmise kohta.
(4) Juhul kui matmiskoha kasutaja soovib kalmistu haldajalt tellida teenuseid, sõlmitakse matmiskoha kasutaja ja kalmistu haldaja vahel eraldi teenuse osutamise leping, milles sätestatakse tellitud teenused, nende maksumus ja teenuste eest tasumise kord.
(3) Matmiskoha senisel kasutajal on eesõigus uue kasutuslepingu sõlmimiseks. Uue kasutuslepingu sõlmimiseks esitab matmiskoha kasutaja kalmistu haldajale kirjaliku avalduse hiljemalt ühe kuu jooksul enne kasutuslepingu tähtaja möödumist.
(4) Uue kasutuslepingu sõlmimise avalduse esitamata jätmisel loetakse kasutusleping lõppenuks ka juhul, kui matmiskoha kasutaja jätkab matmiskoha kasutamist.
(1) Matmiskoha kasutaja võib kasutuslepingu üle anda kolmandale isikule kalmistu haldaja nõusolekul. Kasutuslepingu üleandmine vormistatakse kirjalikult kalmistu haldaja juures.
(2) Matmiskoha kasutaja surma korral on tema perekonnaliikmel, matjal või pärijal õigus astuda kasutuslepingusse matmiskoha kasutaja asemele. Matja võib astuda kasutaja asemele juhul, kui ta on ise pärija, pärija puudub või pärija loobub matja kasuks. Kasutuslepingusse astumise vormistab kalmistu haldaja kirjalikult matmiskoha kasutaja surmatõendi esitamisel.
(3) Kalmistu haldaja ütleb kasutuslepingu erakorraliselt ühepoolselt enne tähtaja lõppu üles, kui hauaplats on tunnistatud hooldamata hauaplatsiks vastavalt eeskirja §-le 22.
(1) Erandina võib Vallavalitsus vastava korralduse alusel (nõusolekul) eraldada mitme matmiskohaga matmisala juriidilisele isikule või kutse- või loomeliidule, kelle tegevusalasse kuulub Eesti ja Viimsi valla avalikus elus silmapaistvate isikute kultuuripärandi säilitamine.
(2) Käesoleva paragrahvi lõikes 1 sätestatud mitme matmiskohaga eraldatud maa-ala kohta sõlmitakse kasutusleping.
(3) Matmiskohale, mille kasutaja on juriidiline isik või kutse- või loomeliit, maetakse kasutaja liikmeskonda kuulunud või nende poolt tunnustatud Eesti või Viimsi valla avalikus elus silma paistnud isikute surnukehad või tuhk.
(1) Surnu maetakse hauaplatsile kirstus või urnis.
(2) Tuhk maetakse hauaplatsile, paigutatakse urniga kolumbaariumisse või puistatakse tuhapuistealale.
(3) Kõik matmised, sh urni paigutamine kolumbaariumisse ja tuha puistamine tuhapuistealale, tuleb registreerida haldaja või haldaja poolt määratud isiku juures vähemalt kaks päeva enne matuse toimumist.
(4) Kalmistu haldaja või haldaja poolt määratud isik registreerib matmise surnu surmatõendi ja matja isikut tõendava dokumendi alusel samaaegselt matjaga matmiskoha kooskõlastamisel ja matja poolt tellitud teenuste eest tasumisel või hiljemalt matmise toimumise ajaks eelpool nimetatud dokumentide alusel.
(5) Kalmistu haldaja või haldaja poolt määratud isik kannab kalmistute registrisse surnu ja matja andmed, matmiskoha andmed ning toimingu kuupäeva.
(6) Matmine toimub ainult valgel ajal. Pühapäeval, esmaspäeval ja riiklikel pühadel matusetalitusi üldjuhul ei korraldata. Käesolevas lõikes nimetamata juhtudel kooskõlastatakse matusetalitus kalmistu haldajaga.
§ 13. Matmine hauaplatsile
(1) Haua kaevab ja matmise teostab kalmistu haldaja või haldaja poolt määratud isik või kooskõlastatult haldajaga matja. Matmine ja hauakääpa kujundamine toimub matja osavõtul.
(3) Kirstuhaua sügavus maapinnast hauapõhjani peab jääma vahemikku 1,5–2 m.
(4) Surnu tuhk maetakse hauaplatsile urniga või ilma selleta. Urnihaua sügavus maapinnast peab olema vähemalt 0,7 m.
(6) Haua kaevamise ja teiste matusega seotud teenuste osutamise käigus hauaplatsi kõrval olevatele hauaplatsidele tekitatud kahjustused kõrvaldab kalmistu haldaja või haldaja poolt määratud isik kolme päeva jooksul pärast matuse toimumist.
(7) Matuse käigus hauaplatsi kõrval olevatele hauaplatsidele tekitatud kahjustused kõrvaldab hauaplatsi kasutaja kolme päeva jooksul pärast matuse toimumist. Hauaplatside korrastamata jätmisel kõrvaldab tekitatud kahjustused kalmistu haldaja hauaplatsi kasutaja kulul.
§ 14. Urni paigutamine kolumbaariumi urnikambrisse
(2) Urni paigutamisel kolumbaariumi urnikambrisse eemaldab katteplaadi ja asetab selle tagasi kalmistu haldaja või haldaja poolt määratud isik.
(1) Tuha puistamise toimingu registreerib matja kalmistu haldaja või haldaja poolt määratud isiku juures, kes kannab kalmistute registrisse surnu ja matja andmed ning toimingu kuupäeva.
(2) Tuhk puistatakse selleks ettenähtud maa-alale kalmistu haldaja või haldaja poolt määratud isiku juuresolekul.
(5) Tuhapuisteala hooldab ja heakorrastab kalmistu haldaja või haldaja poolt määratud isik.
(1) Tundmatu või omasteta surnu matmise korraldab ehitus- ja kommunaalosakond.
(2) Tundmatu surnu säilmed maetakse Rohuneeme kalmistul asuvasse ridahauda.
(3) Omasteta surnu tuhastatakse ja tuhk maetakse ühishauda Rohuneeme kalmistu tuhamatuste maa-alal.
(4) Ühishauda ja ridahauda maetud surnu registreerib ehitus- ja kommunaalosakond kalmistute registris.
(6) Ridahaudasid ja ühishaudasid hooldab ja heakorrastab ehitus- ja kommunaalosakond.
(2) Kultuurimälestiseks või Vallavalitsuse poolt kohaliku tähtsusega kultuuriobjektiks tunnistatud hauale peale ei maeta.
§ 18. Ümbermatmine
(1) Ümbermatmise korraldab kalmistu haldaja. Ümbermatmiseks esitab matja kalmistu haldajale Terviseameti piirkondliku talituse loa ja ümbermatmiseks kasutatava matmiskoha kasutuslepingu või kasutaja notariaalselt kinnitatud allkirjaga nõusoleku juhul, kui ta ise ei ole kasutaja.
(2) Säilmete ümbermatmiseks mälestiseks tunnistatud hauaplatsilt on lisaks käesoleva paragrahvi lõikes 1 nimetatule vajalik Muinsuskaitseameti nõusolek.
(1) Hauaplats on kalmistu osa ja selle kujundamisel tuleb järgida kalmistute kujunduse head tava ja Vallavalitsuse poolt kehtestatud kujunduspõhimõtteid nii hauarajatiste, hauatähiste kui ka haljastuse osas. Hauaplatsi kujundab hauaplatsi kasutaja.
(2) Kujunduspõhimõtetest erineva kujundusega hauaplatsi rajamiseks tuleb koostada tööjoonised, mis tuleb kooskõlastada Muinsuskaitseameti ja kalmistu haldajaga.
(3) Hauaplats peab olema tähistatud risti, hauaplaadi, hauakivi, hauasamba või muu tähisega. Hauatähised, rajatised ja haljastus peavad asuma hauaplatsi piirides.
(5) Hauaplatsi ääristena on soovitatav kasutada mätasääristust või looduslikke äärekive. Uute monoliitsete betoonist valatud hauaplatsiääriste rajamine ei ole üldjuhul lubatud (v.a Rohuneeme kalmistu uus osa).
(6) Hauaplatsi kujundamisel tuleb vältida keskkonda sobimatuid tehismaterjale (plastid, kergkruus, kunstmuru jmt). Uute hauarajatiste paigaldamisel jälgida nende sobivust keskkonda.
(7) Kalmistu haljastuses tuleb lähtuda vajadusest kaitsta hauarajatisi ja -tähiseid puude ja põõsaste kahjuliku mõju eest. Eemaldada tuleb puud, mis kahjustavad juurestiku, tüve või võraga hauarajatisi, põhjustades nende purunemist, deformeerumist või sammaldumist. Tagada tuleb ajalooliste alleede, kujundatud puuderühma ja memoriaalpuude säilimine.
(8) Haljastamisel tuleb eelistada madalhaljastust, puude leina- ja minivorme. Kõrgekasvulisi (üle 6 m) puid hauaplatsile üldjuhul istutada ei ole lubatud ning isetekkelised puuvõrsed tuleb õigeaegselt eemaldada. Põõsaste soovitavaks kõrguseks on kuni 1,5 m, hekkidel kuni 1 m.
(9) Hauatähiste või -rajatiste teisaldamine või eemaldamine tuleb kirjalikult kooskõlastada kalmistu haldajaga.
(10) Hauaplatsi, mille puhul ei ole järgitud kalmistu kujunduspõhimõtteid, tähistab kalmistu haldaja hoiatussildiga ning edastab hauaplatsi kasutajale kirjalikku taasesitamist võimaldavas vormis hoiatuse kasutuslepingus toodud aadressile. Hoiatuses märgitakse hauaplatsi olukord, hauaplatsi korrastamise kohustus ja tähtaeg ning kohustuse täitmata jätmise tagajärjed.
(13) Kalmistu miljöölise väärtuse säilitamise eesmärgil tuleb nii kasutusel olevatel kui mahajäetud hauaplatsidel vanemad kui 50 aastased hauatähised ja –piirded jätta oma algsele kohale. Jalalt murdunud ning katkised ristid ja muud hauatähised või nende tükid ning piirete fragmendid, mida ei ole võimalik algsel kohal eksponeerida, tuleb viia kalmistu haldaja poolt määratud kohta. Vanad metallist ja kivipostidega piirded ja hauatähised tuleb võimalusel taastada.
§ 20. Hauaplatsi hooldamine
(2) Hauaplatsi võib hauaplatsi kasutaja ja kalmistu haldaja vahel sõlmitud lepingu kohaselt tasulise teenusena hooldada kalmistu haldaja või tema poolt määratud isik.
(3) Raieloa hauaplatsil kasvava puu mahavõtmiseks taotleb hauaplatsi kasutaja kooskõlastatult kalmistu haldajaga ja Muinsuskaitseametiga. Kalmistu territooriumil väljaspool hauaplatsi kasvava puu mahavõtmiseks taotleb raieloa kalmistu omanik või haldaja samadel alustel. Raieluba taotletakse vastavalt Viimsi valla raiemääruses sätestatule.
(1) Kasutajata matmiskohana võetakse arvele hauaplats või kolumbaariumi urnikamber, mille kasutuslepingu tähtaeg on möödunud, kasutusleping on erakorraliselt enne tähtaja lõppu lõpetatud või hauaplats, mis on tunnistatud hooldamata hauaplatsiks vastavalt eeskirja §-le 22.
(3) Kasutajata matmiskohana arvele võetud kolumbaariumi urnikambris olev tuhk maetakse tuhapuistealale.
§ 22. Hooldamata hauaplats
1) hauaplatsi pinnasest olulises osas, st üle poole pindalast, on läbi kasvanud rohi ja võsa;
(3) Hauaplatsi ülevaatamiseks moodustab kalmistu haldaja komisjoni, kuhu kuuluvad kalmistu haldaja esindaja, kalmistu eripära tundev isik, ehitus- ja kommunaalosakonna esindaja (kui haldajaks ei ole ehitus- ja kommunaalosakond), Muinsuskaitseameti esindaja (kui tegemist on kultuurimälestiseks tunnistatud kalmistuga) ja usulisele ühendusele kuuluva kalmistu puhul nende esindaja.
1) esimene ülevaatus, mille käigustuvastatakse, et hauaplats on hooldamata. Ülevaatamise korral märgistatakse see kollase sildiga, millel on musta värviga kiri “hooldamata hauaplats”. Sildile märgitakse ülevaatuse järjekorranumber, ülevaatuse kuupäev, järgmise ülevaatuse kuupäev ja kalmistu haldaja kontaktandmed. Kalmistu haldaja edastab hauaplatsi kasutajale kirjalikku taasesitamist võimaldavas vormis hoiatuse kasutuslepingus toodud aadressile;
(6) Hooldamata hauaplatsina arvele võetud hauaplatside kohta avaldatakse teade Viimsi valla kodulehel ja ajalehes Viimsi Teataja, andes hauaplatsi kasutajale võimaluse kolme kuu jooksul pärast teate avaldamist võtta ühendust kalmistu haldajaga ja korrastada hauaplats või loobuda hauaplatsi kasutamise õigusest ja kasutusleping erakorraliselt üles öelda.
(7) Pärast kolmekuulise tähtaja möödumist võib kalmistu haldaja kasutuslepingu ühepoolselt üles öelda.
(8) Hauaplatsi, millele ei ole kasutuslepingut sõlmitud, kasutusõigus loetakse lõppenuks kolme kuu jooksul pärast käesoleva paragrahvi lõigetes 5 ja 6 nimetatud toimingute tegemist, kui hauaplatsi kasutaja ei ole teates määratud tähtaja jooksul hauaplatsi korrastanud.
(1) Rohuneeme kalmistu, Randvere kalmistu, Naissaare kalmistu, Prangli kalmistu ja II maailmasõjas hukkunute ühishaua (Eestiranna kalmistu), kui muinsuskaitsealuste kinnismälestiste kaitseks on kehtestatud kaitsevöönd, millele kohaldatakse muinsuskaitseseaduse § 24 lõikes 2 sätestatud kitsendusi ja milles tehtavad leevendused märgitakse kaitsekohustuse teatisse. Kaitsevööndiks on 50 m laiune maa-ala mälestise väliskontuurist või piirist arvates.
(2) Kalmistutel võib asuda üksikobjektidena ajaloo-, arheoloogia-, kunsti- ja arhitektuurimälestisi.
(3) Muinsuskaitseameti kirjaliku loata on kalmistu kaitsevööndis keelatud:
(4) Mälestiste ja kalmistul asuvate ehitiste muinsuskaitse eritingimused, konserveerimise ja restaureerimise projektid ning mälestistel ja kalmistutel tehtavate mulla- ja ehitustööde projektid tuleb kooskõlastada Muinsuskaitseametiga ja Vallavalitsusega.
(2) Järelevalvet eeskirja täitmise üle teostavad Vallavalitsus ja Muinsuskaitseamet vastavalt oma pädevusele.
(1) Senisel matmiskoha kasutajal, st isikul, kelle nimele on kalmistute registris või vastavas nimistus vormistatud matmiskoha kasutamise õigus, on kohustus esitada kalmistu haldajale taotlus kasutuslepingu sõlmimiseks kolme aasta jooksul pärast käesoleva eeskirja jõustumist. Kalmistu haldaja tagab pärast andmete kontrollimist esitatud taotluste alusel lepingute sõlmimise hiljemalt viie aasta jooksul arvates eeskirja jõustumisest.
(2) Eeskirja § 4 lõikes 3 nimetatud teadetahvel paigaldatakse hiljemalt viie aasta jooksul arvates käesoleva eeskirja jõustumisest.
(3) Enne eeskirja jõustumist sõlmitud kasutusleping on jõus selle kehtivuse tähtaja lõpuni, välja arvatud tähtajatu leping, mis lõppeb viie aasta möödumisel käesoleva eeskirja jõustumisest, kui matmiskoha kasutaja ei ole selle aja jooksul sõlminud uut kasutuslepingut.
(5) Määrus avaldatakse Viimsi valla veebilehel ja ajalehes Viimsi Teataja.
(6) Määrus jõustub kolmandal päeval pärast avalikustamist Viimsi Vallavolikogu Kantseleis.